उत्तर प्रदेश के खबर
December 23, 2011
(बियफे, 22 दिसंबर)
- मायावती कहले बाड़ी कि अगर सीबीआई के लोकपाल का अधीन ना कइल गइल त बसपा एह विधेयक के समर्थन ना करी. खाद्य सुरक्षा बिल के मायावती कांग्रेस के चुनावि स्टंट बतवले बाड़ी.
- चालू मौसम में जाड़ा से मरे वालन के गिनिती एक सौ तैंतीस हो गइल बा आ गलन वाला जाड़ा अबहियो जारी बा. काल्हु गोरखपुर में आठ डिग्री सेल्सियस के तापमान रहुवे आ बनारस में पाँच दशमलव सात. जाड़ा के ई हालात अगिला पाँच जनवरी ले बनल रहे के अनेसा मौसम विभाग जनवले बा.
- समाजवादी नेता आ फैजाबाद से सांसद रहल मित्रसेन यादव के गबन के मुकदमा में सात साल के जेल के सजा सुनावल गइल बा. सपा उनुका के अगिला विधानसभा चुनाव में बीकापुर से टिकट दिहले बिया.
- मुलायम सिंह काल्हु संसद में कहलन कि अगर लोकपाल बिल पास हो गइल त पुलिस उनुका आ कवनो सांसद के इज्जत कइल बंद कर दी आ ओहलोग के जेल में डाल दी.
bho_Deva hun_Latn bho_Deva bho_Deva bho_Deva bho_Deva bho_Deva